CIMBTขายหุ้นบล.บีทีเกลี้ยง
CIMBTขายหุ้นบล.บีทีเกลี้ยงกำเงินสด249 ล้านบาท
2 ก.ค. 2553

CIMBTขายหุ้นบล.บีทีเกลี้ยงกำเงินสด249 ล้านบาท
ธนาคาร ซีไอเอ็มบี ไทย (CIMBT) ได้ขายหุ้นของบริษัทหลักทรัพย์จัดการกองทุน(บลจ.)บีทีทั้งหมด  23,999,993 หุ้น ให้แก่ CIMB-Principal Asset Management Berhad (CPAM) เรียบร้อยแล้วโดยธนาคารได้เงินทั้งสิ้น 249,999,930 บาท ก่อนหน้านี้ ธนาคารฯถือหุ้นบล.บีทีทั้งหมด 99.99%ของเรียกชำระแล้วและต้องการขายหุ้นออกทั้งหมด ให้กับ CPAM แต่การขายหุ้นของสถาบันการเงินจะต้องได้รับอนุมัติจากสำนักงาน คณะกรรมการกำกับหลักทรัพย์และตลาดหลักทรัพย์(ก.ล.ต.)ในการเปลี่ยนแปลงโครงสร้างการถือหุ้นและเงื่อนไขอื่นๆ ของสัญญาขายหุ้น รวมทั้งการได้รับอนุมัติจากธนาคารแห่งประเทศไทยเมื่อวันที่ 28 มิ.ย. 2553 
ที่ผ่านมา ธนาคารซีไอเอ็มบีไทย ได้ทยอยขายทรัพย์สินออกมาหลายรายการ  ทั้งอาคารสำนักงานใหญ่ถนน สาทร และย้ายสำนักงานใหญ่มาอยู่ที่ซอยหลังสวน  รวมถึงการขายหุ้นในพอร์ต  ทำให้ผลการดำเนินงานในไตรมาสแรกปีนี้มีกำไรสุทธิ 348 ล้านบาทพลิกจากช่วงเดียวกันปีก่อนขาดทุนสุทธิ  256  ล้านบาทและคาดว่าไตรมาส 2 ปีนี้ก็ยังมีกำไรสุทธิที่ดี ส่วนหนึ่งเป็นกำไรจากการขายทรัพย์สินและมีรายได้จากการขยายสินเชื่อรวมถึงค่าธรรมเนียมในการเป็นที่ปรึกษาทางการเงิน 
ล่าสุดราคาหุ้น CIMBTซื้อขาย 3.70บาท เพิ่มขึ้น 0.02บาท